పిగ్మీ మార్మోసెట్

పిగ్మీ మార్మోసెట్ అనునది అతి చిన్న కోతి. ఇది దక్షిణ అమెరికా లోని పశ్చిమ అమెజాన్ బేసిన్ లో స్థానిక వర్షారణ్యాలలో ఉంటాయి. ఇది కేవలం 100 గ్రాముల బరువు మాత్రమే ఉంటుంది. ఇది ప్రపంచంలో అతి చిన్న కోతిగా గుర్తింపబడింది. ఇది సతతహరిత అరణ్యాలు, నదీ తీర అడవులలో గుంపులుగా ఉంటుంది. ఇవి బ్రెజిల్, పెరు, బొలీవియా, ఈక్వెడార్, కొలంబియా లోని వర్షారణ్యాలలో ఎక్కువగా ఉంటాయి.

ప్రవర్తన 
ఈ పిగ్మీ మార్మోసెట్ వాటి జనాభాలో 83 శాతం తొమ్మిదేసి చొప్పున ఒక గుంపుగా ఉంటాయి. వాటిలో ఆధిపత్యం వహించే పురుష కోతి, సంతానోత్పత్తిచేసే స్త్రీ కోతి వాటి పిల్లలతో సహా గుంపుగా ఉంటాయి. చాలా గుంపులలో కుటుంబ సభ్యులు ఆరేసి చొప్పున ఉంటాయి. కొన్ని సమూహాలలో వాటి కుటుంబ సభ్యులతోపాటు పెద్దవయసుగల కోతులు కూడా 1-2 వరకు ఉంటాయి. ఈ గుంపులోని సభ్యులు వాటి స్వర, రసాయనిక, దృశ్య సంకేతాలతో వాటి భావ వ్యక్తీకరణ చేస్తాయి. సమూహంలో సభ్యుల మధ్య దూరాన్ని బట్టి అవి మూడు ప్రధాన సంకేతాలనుపయోగిస్తాయి.ఈ కోతులు బెదిరినపుడ వాటి ఆధిపత్య చూపించుటకు దృశ్యమాన ప్రదర్శనలు చేయవచ్చు. స్త్రీ జంతువులు వాటి పునరుత్పత్తి సామర్థ్యం ఉన్నపుడు పురుష జంతువులను ఆకర్షించడానికి రసాయన సంకేతాలను అనగా వాటి ఛాతీమీద గ్రంథులనుండి స్రావాలనుపయోగించుట, జననేంద్రియ ప్రాంతంలో స్రావాలను ఉత్పత్తిచేయుట చేస్తాయి. స్త్రీ జీవి ఒక సంవత్సరంలో రెండు సార్లు కవలలకు జన్మనిస్తుంది.వాటి సంరక్షణ తల్లిదండ్రులు సమూహం సమష్టిగా పంచుకుంటాయి.

ఆకార వర్ణన 
పిగ్మీ మార్మోసెట్ ప్రపంచంలో అతిచిన్న ప్రైమేట్లలో ఒకటి. దీని పొడవు తల, శరీరం కలిపి 117 నుండి 152 మిల్లీమీటర్ల వరకు, తల నుండి తోకవరకు 172 నుండి 229 మీల్లీమీటర్ల వరకు ఉంటుంది. అందువల్ల ఇది ఇప్పటివరకు ఉన్న కోతులలో అతి చిన్నదైనది. ఈ కోటి వయోజన దశలో బరువు 100 గ్రాములు ఉంటుంది.స్త్రీ కోతి గర్బంతో ఉన్నప్పుడు కొద్దిగా బరువు ఎక్కువ ఉంటుంది. దీని శరీరం పై బొచ్చు రంగు గోధుమరంగుతో కూడిన బంగారు రంగు, బూడిద, నలుపు రంగుకూడిన వీపు, తల, పసుపురంగు, నారింజరంగు, క్రిందిభాగంలో ఊదా రంగు కలిగి ఉంటాయి. దాని తోక నలుపు అలయాలు, దాని ముఖంపై బుగ్గలకు తెలుపు, దాని కళ్ళు మధ్య తెలుపు నిలువుగా చారలు ఉంటాయి .వీటికి పదునైన పంజావలె గోర్లు, 180 డిగ్రీలు తలను త్రిప్పగల సామర్థం ఉంటుంది.  దీని దంత స్వరూపంలో ప్రత్యేక ముందరి పళ్ళు చెట్లను ఉలితో చెక్కినట్లు చేస్తాయి. ఇది నాలుగు కాళ్ళతో నడుస్తూ ఐదు మీటర్ల వరకు దుముక గలిగే సామర్థం కలిగి ఉంటుంది.

ఆహారం

వీటికి పదునైన పళ్ళు ఉంటాయి. వాటితో తుమ్మ చెట్టుపై పదునైన రంధ్రాలు చేస్తుంది. అందులోంచి వచ్చే చిక్కని జిగురులాంటి స్రావం కారుతుంది. అది వాటికి ఇష్టమైన ఆహారం. ఆకులు, పూలు, పండ్లు, కీటకాలు, సాలెపురుగులు, చిన్న బల్లులు, తేనె కూడా ఆహారంగా తీసుకుంటాయి

భాష
వీటి గొంతు సన్నగా ఉన్నా గట్టిగానే ఉంటుంది. అది ఈలవేసినట్లు ఉంటుంది.

ఇతర విశేషాలు
వీటికి సమూహంగా ఉండటం ఇష్టం. ఒంటరిగా ఉండలేవు. పుట్టిన 5 నెలల నుంచే పిల్లల్ని కనేయడానికి సిద్ధంగా ఉంటాయి. 135 రోజుల రర్భధారణ కాలం తరువాత ఒకటి నుండి నాలుగు వరకు పిల్లల్ని కంటాయి. వీటి సగటు జీవితకాలం 25 సంవత్సరాలు ఉంటుంది. చాలా వరకు 11 నుండి 15 ఏళ్ళె జీవిస్తాయి. వీటికి అనేక జంతువులతో ప్రమాదాలు పొంచి ఉంటాయి. పిల్లులు, పాములు, రాబందులు దాడిచేసి వీటిని ఎత్తుకుపోతూ ఉంటాయి.

చిత్రమాలిక

మూలాలు

ఇతర లింకులు
 

Twin albino pygmy marmosets born in Sweden
Primate Info Net Callithrix pygmaea Factsheet

ఇతర లింకులు

క్షీరదాలు
కనీసం ఆందోళనకర జాతులు ఎర్ర జాబితా